text: এম বজলুল করিম চৌধুরী (-৩১ মে ২০২০) একজন বাংলাদেশি সরকারি কর্মকর্তা যিনি সচিব হিসেবে ঢাকার বিভাগীয় কমিশনারের পদ থেকে ১৬ এপ্রিল ২০১৮ সালের অবসর গ্রহণ করেন। এর আগে তিনি রাজধানী উন্নয়ন কর্তৃপক্ষের (রাজউক) চেয়ারম্যান হিসেবে দায়িত্ব পালন করেন।
  
  প্রারম্ভিক জীবন 
  এম বজলুল করিম চৌধুরী ১৯৫৯ সালে রাজবাড়ী জেলার ধুনচিতে জন্মগ্রহণ করেন। তার পিতা মৃত রেজাউল করিম চৌধুরী।
  
  কর্মজীবন 
  এম বজলুল করিম চৌধুরী ১৯৮৫ সালে সপ্তমব্যাচের কর্মকর্তা হিসেবে প্রশাসন ক্যাডারে বাংলাদেশ সিভিল সার্ভিসে যোগদান করেন। কর্মজীবন তিনি টাঙ্গাইল জেলার জেলা প্রশাসক, শিক্ষা মন্ত্রণালয়ের যুগ্মসচিব, গণপূর্ত মন্ত্রণালয়ের অতিরিক্ত সচিব, ১১ জুলাই ২০১৬ থেকে ২৪ আগস্ট ২০১৭ সাল পর্যন্ত রাজধানী উন্নয়ন কর্তৃপক্ষের (রাজউক) চেয়ারম্যান এবং মন্ত্রিপরিষদ বিভাগে অতিরিক্ত সচিব পদে দায়িত্ব পালন করেন।
  
  ২৪ আগস্ট ২০১৭ সালে ঢাকা বিভাগের কমিশনার পদে নিয়োগ পেয়ে ১৫ এপ্রিল ২০১৮ সাল পর্যন্ত দায়িত্ব পালন করে অবসরোত্তর ছুটিতে (পিআরএল) যাওয়ার একদিন আগে সচিব পদে পদোন্নতি পান। একই দিন তিনি জনপ্রশাসন মন্ত্রণালয়ে যোগদান করে অবসর গ্রহণ করেন।
  
  মৃত্যু 
  বজলুল করিম চৌধুরী ৩১ মে ২০২০ করোনাভাইরাসে (কোভিড-১৯) আক্রান্ত হয়ে মুগদা মেডিকেল কলেজ ও হাসপাতালে চিকিৎসাধীন মৃত্যুবরণ করেন।
  
  তথ্যসূত্র 
  
  বিষয়শ্রেণী:১৯৫৯-এ জন্ম
  বিষয়শ্রেণী:রাজবাড়ী জেলার ব্যক্তি
  বিষয়শ্রেণী:বাংলাদেশের সাবেক সচিব
  বিষয়শ্রেণী:২০২০-এ মৃত্যু
title: এম বজলুল করিম চৌধুরী